**Obrazloženje uz PRRAS obrazac Izvještaja proračuna, proračunskih i izvanproračunskih korisnika za razdoblje 1. siječanj 2020. do 30. rujan 2020. godine Gradske knjižnice Rijeka**

Prihodi poslovanja razdoblja su za 8,5%, a rashodi poslovanja za 11, % manji u odnosu na isto razdoblje 2019. godine. Uslijed novih okolnosti poslovanja u okviru proglašene epidemije bolesti COVID-19 uzrokovane virusom SARS-CoV-2 , Knjižnica je manje prihodovala, ali je i manje trošila što je rezultiralo pozitivnim rezultatom razdoblja u iznosu od 484.204 kn (66,2% veći u odnosu na 2019.g.) Knjižnica ima na raspolaganju neutrošenog viška iz 2019.g. u iznosu od 216.628 kn , što sveukupno iznosi 700.832 kn raspoloživo u idućim razdobljima.

Ukupne pomoći iz inozemstva i od subjekata unutar općeg proračuna manje su za 1,2% u odnosu na 2019. g. od toga :

* Pomoći od inozemnih vlada iznose 84.696 kn. Od toga je 51.746 kn namijenjen redovnom financiranju Američkog kutka, a iznos od 32.950 kn je pomoć Knjižnici za nabavu dezinfekcijske opreme.
* Pomoći iz nenadležnih proračuna veće su za 0,2% u odnosu na 2019. godinu. Tekuće pomoći Ministarstva kulture iznose 251.647 kn za Matičnu službu (plaće i prijevoz za dva zaposlena i troškovi službe). Pomoći iz Ministarstva kulture za nabavu nefinancijske imovine - knjižne građe uplaćene su u iznosu od 580.000 kn. Pomoći iz PGŽ uplaćena su u iznosu od 400.000 kn za Županijsku bibliobusnu službu i 50.000 kn na ime nagrade za unapređenje kulturnog stvaralaštva  koju je Knjižnica dobila za 2019.g. Pomoći iz ostalih JLPRS uplaćene su u iznosu od 372.668 kn.
* Iznos prihoda po posebnim propisima – članarine, zakasnine i ostalo smanjen je za 18,9 % u odnosu na 2019. g.
* Tekuća donacija ostvarena je od neprofitne organizacije Wikimedian, a kapitalna donacija od Udruge Smart prema projektu Nova pravila igre.
* Prihodi od nadležnog proračuna Grada Rijeke manji su za 9,4% u odnosu na 2019. g. zbog smanjenja aktivnosti u okviru projekta Rijeka 2020 – Europska prijestolnica kulture. Iznos prihoda je 5.484.248,64 za plaće i režije, te 99.518,90 kn za nabavu knjižne građe .
* Od ostalih prihoda primljena je uplata od INE prema računu iz 2019. g., za program Mjesec Hrvatske knjige.

Ukupni rashodi manji su za 11,3%. Od toga:

* Rashodi za plaće manji su za 3,3% (zbog odlaska zaposlenika u mirovinu i prekida rada na projektu Rijeka 2020 – Europska prijestolnica kulture ).
* Materijalni rashodi su manji za 32,4%, u čemu su rashodi za materijal i energiju manji za 38,10% , a za usluge 33,50% .
* Rashodi za nabavu nefinancijske imovine manji su za 8,5% u odnosu na 2019. g. Nabavljeno je licenci u iznosu od 1.125 kn, uredske, računalne i komunikacijske opreme u iznosu od 69.875 kn, te knjižne građe u iznosu od 881.694 kn.
* Na smanjenje rashoda Knjižnice najviše je utjecalo smanjenje opsega programskih aktivnosti ustanove (programi knjižnice i Rijeka 2020 – Europska prijestolnica kulture).

Rijeka, 08.10.2020.

Voditelj računovodstva : Ravnatelj :

Silvana Linić Niko Cvjetković